Manefestasie – hier "blok" ek!
Ek wonder die laaste tyd baie oor my eie sondes as mens op hierdie aarde. Ja, moet nou nie my stenig nie, ek is 'n Christen wat my geloof uitleef en in verhouding met Jesus Christus lewe – maw ek is gelowig wat glo aan 'n beter lewe as die een waarin ons huidiglik is, een waar ons nie in 'n ewige stryd met die vyand is nie!
Maar ek het ook 'n redenasie vermoë ontvang en hierdie is ongelukkig my achilles heel hierop aarde – ek ag myself as 'n analitiese mens en wil graag antwoorde hê wat sin maak – nogal vreemd vir iemand wat in geloofsoortuiging 'n pad met die Here loop, met Hom praat sonder dat ek Hom in my vleeslike teenwoordigheid het – weet ek Hy is met my en dat Hy sê ek is na Sy beeld geskape, maw Hy het al dieselfde vrae gehad wat ek het, al verskil is Hy het ook die antwoorde – wat nou nog in 'n mate 'n geslote boek vir my is.
Maar terug by dit waarmee ek huidiglik wroeg – ekself het maar goed drooggemaak in my lewe, my keuses was ook nie altyd weldeurdag nie – dit is ongelukkig 'n klok wat ek nie kan terugdraai nie. Maar ek het rerig hard gepoog dat my keuses nie my kinders negatief beinvloed nie. Daar was selfs 'n stadium wat ek en my man reg voor die skeihof se deur gestaan het agv my, nie hom nie, maar ek kon net nie die gedagte hanteer het dat my kinders deel van hierdie wereld se statistiek sou word nie, en het besluit dat ek eerder sal werk aan my huwelik met hul pa, vandag in retrospek is ek dankbaar ek het dit gedoen, want ek is opreg lief vir hulle pa.
Maar nou wonder ek deesdae, daai sondes van ons, manefesteer dit nie dalk in ons kinders op 'n stadium nie, herhaal hulle nie ons foute sonder dat hulle eens bewus is daarvan nie?
Is dit nie deel van die blinde sambok nie?
9 thoughts on "Manefestasie"
Julie 27, 2017 at 9:25 vm
Jy sit my nou aan die pieker….dis 'n groot dink ding.
Julie 27, 2017 at 9:41 vm
'n Pastorale sielkundige het my eendag gereken die rede hoekom ek so depressed en down was, was agv die feit dat my Oupa sy siel aan die duiwel verkoop het.
'n Ander pastoor wat ek mee gesels het, reken my die vorige pastoor praat koei poef. Wat vir my sin maak.
Ek, en jy, en jy en jou kinders is mense wat verantwoordelikheid moet doen vir hulle eie doen en late eendag voor die Troon van God.
God is 'n Regverdige God. Hoe kan Hy dan sondes wat JY gepleeg het jou kinders se lewe laat affekteer? Ek verwys nou nie na dinge soos as jy steel en word gevang en tronk toe gestuur nie. Dit sal obvious hulle raak, want wie wil 'n tronkvoël Ma hê?
As hulle dieselfde foute maak as wat jy gemaak het, was dit hulle eie besluite wat dit veroorsaak.
Julie 27, 2017 at 10:02 vm
Ja, dit is seker wat mens rassionele denke noem, maw die mensdom herhaal maar oor en oor dieselfde foute en elkeen sal dan maar pa staan vir sy eie.Maar ek wonder nogsteeds, miskien is dit gesinslede wat mekaar se foute herhaal, wie sal weet?
Julie 27, 2017 at 8:02 nm
Daar is 'n versie in die ou testament wat praat van vloeke wat tot in die derde en vierde geslag oorgedra word. Charismate praat van "bloodline curses" Ek is nie naastenby volleerd op die onderwerp nie, maar daar is bybelse voorbeelde van geslagte wat dieselfde ding doen of oorkom. Dit is eintlik baie interessant. En natuurlik het ons ook verlossing daarvan deur Jesus bloed.
Julie 27, 2017 at 8:16 nm
En dan kom Jesus en sê, o nee die sondes vd vader sal nie oorgedra word na die kinders. Dit is volbring aan die kruis. Maar ja, ek wonder nogal op die beste van tye en dan bid ek maar weer 😦
Julie 27, 2017 at 8:40 nm
Wat ek wel weet is dat ons dinge van ons ouers optel en/of dinge vir ons kinders leer wat nooit bedoel was nie. Enkel ouer. Geskei. Alkolis ouers. 'n ouer wat aan depressie ly. Dit leer ons dinge sonder dat ons weet en manifisteer beslis iewers. Gelukkig weet ons bid werk
Julie 27, 2017 at 8:42 nm
Julie 29, 2017 at 8:54 vm
Elanè, jy haal die woorde so uit my mond. Ek worstel die laaste vyf jaar met dieselfde gedagtes….
Julie 29, 2017 at 9:02 vm
Ek is so bly iemand sien dit so in – dit is goes waarmee ek worstel ek worstel nie oor my geloof in God nie maar wel met die tipe goed ❤